GiliGold/VAD_KnessetCorpus huggingface dataset:
<דבי גילד-חיו: אז עכשיו הוא אומר לו, הנה, אתה לא צריך לבדוק, יש לי רשימה שארדן הכין.
<דבי גילד-חיו: זה פשוט נוח.
<דבי גילד-חיו: אבל בעיקרון זאת לא הכוונה.
<דבי גילד-חיו: הכוונה שלו היא הרבה יותר נרחבת וכולנו יודעים את זה.
יואב בן צור: היא הצטמצמה.
<דבי גילד-חיו: כי במקרה זה מה שנפל לידו.
<דבי גילד-חיו: אנחנו לא יודעים – הרשימה הזאת, למשל, סתם בשביל להמחיש.
<דבי גילד-חיו: אנחנו לא יודעים מה הקריטריונים שעל פיה - - -
יואב בן צור: את לא סומכת על המשרד לביטחון פנים שעשה רשימה מאוזנת שלא בדק אותם?
<דבי גילד-חיו: לא.
<דבי גילד-חיו: לא, אני לא סומכת על אף אחד.
יואב בן צור: אז מי את רוצה שייתן רשימה?
<דבי גילד-חיו: אני לא חושבת שצריך לתת רשימה.
<דבי גילד-חיו: אני אומר כל זמן שיש פעילות שהיא חוקית, דרך אגב, גם אתם אומרים, מותר לו ללכת לכנסים האלה.
<דבי גילד-חיו: לאזרחים מותר להשתתף בפעילות כזאת ובכנסים כאלה, הכול מותר לפי החוק, רק מה, לא ניתן לך מימון, למה?
<דבי גילד-חיו: כדי להגיד לך שזה לא מקובל עלינו, ושנית, שבפועל אנחנו יודעים שלא תוכל - - -
יואב בן צור: שזה נגד מדינת ישראל.
<דבי גילד-חיו: לא, אבל זה לא משנה.
<דבי גילד-חיו: מחר אני אומרת לך - - -
יואב בן צור: > אז מה את מבקשת - שוועדת האתיקה תשב ותבדוק כל ארגון שבאים בפניה, תעשה חקירת שתי וערב על הארגון הזה?
<דבי גילד-חיו: אני לא חושבת שזה בכלל תפקידה של ועדת האתיקה.
<דבי גילד-חיו: אני נגד כל הסעיף הזה.
<דבי גילד-חיו: לא יכול להיות – כל המהלך הזה - - -
יואב בן צור: תגידי לי מה את בעד?
יואב בן צור: אל תגידי לי רק מה את נגד.
<דבי גילד-חיו: אני אומרת מה אני בעד.
<דבי גילד-חיו: מדובר פה בניסיון ברור להכנסת שיקולים פוליטיים להגבלה של פעילות פוליטית של ח"כים.
<דבי גילד-חיו: כרגע אתם מדברים חוק החרם, לפני חצי שנה בנוסח דובר על שלל נושאים.
<דבי גילד-חיו: זאת פעילות שבכלל אסרו אותה.
<דבי גילד-חיו: אני חושבת שלא צריך בכלל להשאיר את סעיף (ד) הזה, יש פה איזה אבסורד.
<דבי גילד-חיו: ההצעה של היועץ המשפטי היא לפי דעתי הצעה – מצטערת שאני אומרת את זה - גרועה.
<דבי גילד-חיו: לא יכול להיות שוועדת האתיקה לכנס אחד מי שיבוא וישבע שהוא הולך לדבר נגד החרם, אז יתנו לו לנסוע.
זאב בנימין בגין: לא, זה לא חשוב מה אומרים.
זאב בנימין בגין: חשוב הארגון, לא מה אומרים.
<דבי גילד-חיו: לא, על זה מדובר פה שהם יחליטו, איך הם יחליטו?
<דבי גילד-חיו: אין קריטריונים, לא מוסבר, זה יכול להיות אפליה בין ח"כים, לאחד יגידו כן, לאחד יגידו לא.
<דבי גילד-חיו: איך מחליטים?
יואב בן צור: יש מציאות שיכולים לבוא לכנס עם נושא מסוים, ולדבר שם על משהו אחר לחלוטין, אף אחד לא יכול למנוע מסוג של דבר כזה.
<דבי גילד-חיו: אתה לא מונע בכלל.
<דבי גילד-חיו: חבר כנסת יכול בכל מקרה לנסוע לכנס הזה, זה האבסורד.
<דבי גילד-חיו: אתה לא אמרת, תשמעו, ארגוני טרור כמו היום, ברור, זה לא חוקי, ברור שאי אפשר לנסוע אליהם.
<דבי גילד-חיו: חבר ייסע לשם, או.
<דבי גילד-חיו: קיי.
<דבי גילד-חיו: יש לך דין פלילי, תעמיד אותו לדין, תסיר לו את החסינות.
<דבי גילד-חיו: או למשל אתה רוצה שיידעו שבן-אדם הולך לכנס שעוסק בחרם, בבקשה, שכל הנסיעות של הח"כים והיומנים של הח"כים התפרסמו לציבור, והציבור יידע.
<דבי גילד-חיו: אבל למה אתם עושים הבחנה - - - פוליטי לפי הדעות שלכם?
יואב בן צור: לא מנענו את חופש הביטוי.
יואב בן צור: אנחנו אומרים את חופש המימון, כן, זו התשובה.
יואב בן צור: אתה נוסע למקומות ששונאים את מדינת ישראל, מדברים נגדה, עם כל הכבוד, אתה לא יכול לקבל גם מימון באישורה של ועדת האתיקה, באישורה של הכנסת, ולנסוע לאותו מקום להכפיש את מדינת ישראל.
יואב בן צור: אתה רוצה לנסוע לאותו מקום, תתכבד ותיסע על חשבונך, ותעשה מה שאתה רוצה שם.
<דבי גילד-חיו: צריך לזכור שזה לא ישפיע כמעט על הקואליציה, כי שרים זה לא חל עליהם, סגני שרים זה לא חל עליהם.
רוברט אילטוב: אם הם לא נוסעים לארגוני BDS.
<דבי גילד-חיו: לא, אבל מה זה ארגוני BDS?
<דבי גילד-חיו: זה לא הפואנטה פה.
<דבי גילד-חיו: נוח לכם להיתפס בזה.
<דבי גילד-חיו: מדובר בשינוי דרמטי לתפיסה של הכנסת וועדת הכנסת מה תפקידה.
רוברט אילטוב: אני חייב להתייחס, כי בחופש הביטוי זה לא אומר שאנחנו באנרכיה.
רוברט אילטוב: וחופש הביטוי זה לא אומר שאתה יכול ללכת ברחובות להגיד שאני בעד חיסולה של מדינת ישראל ולהיבחר לכנסת.
רוברט אילטוב: חופש ביטוי גם במדינת ישראל וגם במדינות אחרות הוא חופש ביטוי בגבולות מסוימות שאתה לא פוגע במדינה.
זאב בנימין בגין: אתה לא מונע את הביטוי.
זאב בנימין בגין: אתה מונע את המימון, אבל הוא ייסע במימון אחר, הוא ישלם מכיסו.
רוברט אילטוב: זה בסדר גמור, אתה יכול להגיד, אבל אתה לא יכול להיבחר.
רוברט אילטוב: אבל אם אתה רוצה להגיד את זה, ואתה אומר את זה, לא תחת תחפושת.
רוברט אילטוב: אבל הכנסת יכולה להגיד שאני לא רוצה לעודד פעילות של חברי כנסת כנגד מדינת ישראל והכפשתה.
יואב בן צור: רבותיי, לסיכום.
יואב בן צור: אני מקבל את דבריו של היועץ המשפטי לדון בהצעה של חברה כנסת בני בגין.
יואב בן צור: אתם תשבו ותדונו עם יושב-ראש הוועדה הנוכחי, לא אני, אני רק ממלא מקום, וגם לא מי שיבוא אחריו כנראה, אבל למי שיזם את הדבר.
יואב בן צור: תשבו אתו, תנסו להגיע להסכמה, אני חושב שזה עושה שכל להצעה שדיברתם.
יואב בן צור: אני חושב שהיא יכולה באמת אולי לתת מענה, להרגיע.
יואב בן צור: לא יודע אם אחמד טיבי בסופו של דבר יירגע גם מהצעה זאת, אבל בכל אופן אני חושב שזה יקבל קצת יותר קונצנזוס.
מכלוף מיקי זוהר: אני מתכבד לפתוח את ישיבת ועדת הכנסת.
מכלוף מיקי זוהר: קודם כל נתחיל בסעיף א', בבקשת יושב ראש ועדת העבודה, הרווחה והבריאות למיזוג הצעות החוק הבאות, לפי סעיף 84(ד) ו-79(ג) לתקנון הכנסת: 1.
מכלוף מיקי זוהר: הצעת חוק הביטוח הלאומי (תיקון מס' 201 והוראת שעה) (הגדלת קצבת נכות), התשע"ח-2018.
מכלוף מיקי זוהר: 2.
מכלוף מיקי זוהר: הצעת חוק הביטוח הלאומי (תיקון – השוואת קצבת נכות לשכר המינימום), התשע"ו-2016.
מכלוף מיקי זוהר: 3.
מכלוף מיקי זוהר: הצעת חוק הביטוח הלאומי (תיקון – עדכון הסכום הבסיסי לפי שכר המינימום לעניין קצבת שירותים מיוחדים), התשע"ו-2016.
מכלוף מיקי זוהר: 4.
מכלוף מיקי זוהר: הצעת חוק הביטוח הלאומי (תיקון – עדכון הסכום הבסיסי לפי שכר המינימום לעניין קצבת שירותים מיוחדים), התשע"ז-2017.
מכלוף מיקי זוהר: 5.
מכלוף מיקי זוהר: הצעת חוק להעלאת קצבאות הנכים, התשע"ח-2017.
מכלוף מיקי זוהר: 6.
מכלוף מיקי זוהר: הצעת חוק הביטוח הלאומי (תיקון –קצבה מלאה ושיעורה), התשע"ו-2016.
מכלוף מיקי זוהר: הרי לפניכם 6 הצעות חוק שהוגשו על ידי מגוון רחב של חברי כנסת, בעיקר גם מהאופוזיציה.
מכלוף מיקי זוהר: כולנו תמימי דעים לגבי חשיבות העלאת קצבאות הנכים, ולראיה הוגשו כל הצעות החוק האלו גם על ידי הקואליציה וגם על ידי האופוזיציה.
מכלוף מיקי זוהר: אני חייב לציין שהחלטה למיזוג הגיעה מצד יושב-ראש ועדת העבודה והרווחה, אלי אללוף, שבחר לשתף את האופוזיציה בהחלטות האלו ובחוק הזה, לכן הוא גם ביקש למזג בין החוקים.
מכלוף מיקי זוהר: אנחנו בקואליציה הסכמנו לזה מתוך הבנה שמדובר בעניין ממלכתי שמשרת את כלל עם ישראל, אין פה מקום לוויכוחים פוליטיים, מה שנקרא אחד אל מול השני, ועל כן אני מבקש לאשר את הבקשה למיזוג שאותה הגיש יושב-ראש ועדת העבודה והרווחה.
מכלוף מיקי זוהר: מי בעד המיזוג, ירים את ידו?
מכלוף מיקי זוהר: מי נגד, מי נמנע?
מכלוף מיקי זוהר: סעיף ב', קביעת ועדות לדיון בהצעות החוק הבאות.
מכלוף מיקי זוהר: אני אתחיל קודם כל בהצעת החוק למינוי ייצוג משפטי לקטין (תיקוני חקיקה), התשע"ח-2017, של חברת הכנסת שולי מועלם רפאלי.
מכלוף מיקי זוהר: חברת הכנסת שאשא ביטון, היו לנו שיחות טלפון.
מכלוף מיקי זוהר: הבנתי שהחוק עלה אתמול לוועדת שרים.
מכלוף מיקי זוהר: האם זה כך?
יפעת שאשא ביטון: לא, אני ביקשתי שלא יביאו אותו לדיון.
יפעת שאשא ביטון: מבחינתי הוא לא עלה, אני לא מביאה אותו להצבעה.
יואל חסון: על איזה חוק אתם מדברים?
יפעת שאשא ביטון: אני ביקשתי.
יפעת שאשא ביטון: גם כתוב שלא יעלו אותו לוועדת שרים.
יפעת שאשא ביטון: זו הסיבה שהוא לא נידון ולא עולה ביום רביעי לסדר היום.
שולי מועלם-רפאלי: תראה, אדוני, אני רוצה להגיד פה משהו עקרוני.
יואל חסון: אפשר לדעת על מה מדברים?
שולי מועלם-רפאלי: כן, מדובר בהצעת חוק - -
מכלוף מיקי זוהר: שולי, עדיף שאני אסביר, אני כאילו האובייקטיבי פה.
שולי מועלם-רפאלי: שום אובייקטיביות, זו הצעת חוק.
יואב בן צור: סעיף 3.
מכלוף מיקי זוהר: יש הצעת חוק למינוי ייצוג משפטי לקטין שהגישה חברת הכנסת שולי מועלם.
מכלוף מיקי זוהר: את אותה הצעה גם רוצה או רצתה להגיש חברת הכנסת שאשא ביטון.
מכלוף מיקי זוהר: אחת עברה טרומית, של חברת הכנסת שולי מועלם, וכרגע צריך להכריע לאיזו ועדה זה הולך.
מכלוף מיקי זוהר: חברת הכנסת שאשא ביטון טוענת שגם לה יש הצעת חוק דומה שהיא רצתה להגיש גם כן.
מכלוף מיקי זוהר: ומנגד - -
יפעת שאשא ביטון: יש פה את ההצעה שכתבתי להם, ההצעה שלי מוועדת שרים.
יפעת שאשא ביטון: הסיכום הוא שמי שיוביל את החקיקה הוא יו"ר הוועדה המשותפת.
מכלוף מיקי זוהר: מה שקרה זה שאני רציתי להביא לפשרה כך שהמחוקקת היחידה של החוק הזה תהיה חברת הכנסת שולי מועלם, שהיא זו שתהיה המובילה של החוק כמי שהגישה אותו, תעביר אותו בקריאה שנייה ושלישית, החוק יהיה רשום על שמה, ושחברת הכנסת שאשא ביטון תהיה יושבת ראש הוועדה המשותפת בדיון על החוק ובהכנתו לקריאה שנייה ושלישית.
מכלוף מיקי זוהר: זה הסיכום שאנחנו הגענו אליו.
מכלוף מיקי זוהר: מה שקרה הבוקר זה שהובא לידיעתי שהחוק עלה לוועדת שרים, לכן אני שואל - האם הסיכום הופר או לא.
יפעת שאשא ביטון: כבוד היושב-ראש, כדי להגיש לוועדת שרים זה צריך להיות בשבוע הקודם.
יפעת שאשא ביטון: זאת אומרת, אנחנו מגישים בכל ראשון או שני לשבוע הבא.
יפעת שאשא ביטון: הגשתי את זה לפי דין, לכן גם ראית את זה בוועדת השרים.
יפעת שאשא ביטון: אתמול בבוקר, דיברנו מתי?
יפעת שאשא ביטון: ב-09:30, 10:00?
יפעת שאשא ביטון: כשהלוז כבר היה.
יפעת שאשא ביטון: ביקשתי באופן מפורש שלא ידונו בהצעה שלי.
יפעת שאשא ביטון: כראיה לא דנו בה, לא הגיעו לסיכומים, היא לא עולה לסדר היום ביום רביעי.
יפעת שאשא ביטון: זה גם אפילו כתוב ומתועד, זאת אומרת, אתה יכול לראות את השעה בסמיכות לשעה שלנו.
שולי מועלם-רפאלי: ואז מה המגמה, להעלות אותה ביום ראשון הבא?
מכלוף מיקי זוהר: תתחייבי לפרוטוקול שהחוק הזה לא יעלה.
יפעת שאשא ביטון: שולי, אני מעולם לא הפרתי הסכמים.
יפעת שאשא ביטון: גם אם זה היה נסגר ביני לבינך - -
מכלוף מיקי זוהר: חברת הכנסת שאשא ביטון, אנא ממך תתחייבי לפרוטוקול.
שולי מועלם-רפאלי: בוועדת שרים התקבלה החלטה שזה נדחה בשבוע, לכן אני שואלת אם המגמה היא להעלות את זה ביום ראשון.
יפעת שאשא ביטון: כבוד חברי הכנסת, אני אומרת את זה כאן לפרוטוקול כדי שזה יהיה מספיק ברור.
יפעת שאשא ביטון: הצעת החוק שלי לא תעלה לוועדת שרים אם אכן אנחנו נעמוד בסיכום ואני אהיה יו"ר הוועדה המשותפת, וזה כפי שסיכמנו אתמול בבוקר.
שולי מועלם-רפאלי: זה סיכום מקובל.
יואל חסון: אל תפריע להן, תן להן להמשיך.
מכלוף מיקי זוהר: לא, זה הסיכום.
שולי מועלם-רפאלי: ההיפך, אם היינו מנהלות את זה לבד, לא היינו מגיעות לכאן.
יואל חסון: לא, אולי הייתן מנסחות את הצעת החוק.
שולי מועלם-רפאלי: יכול להיות.
שולי מועלם-רפאלי: ועובדתית עבדנו שתינו על הנושא הזה.
שולי מועלם-רפאלי: אני, כידוע לך - -
מכלוף מיקי זוהר: ניסן יכול להסמיך אותך להביא את רשימת שמות החברים מוועדת החוקה?
שולי מועלם-רפאלי: צריך את הסכמתו?
<גור בליי: צריך לעשות את זה בתיאום איתו.
מכלוף מיקי זוהר: אז אמרתי, ניסן יכול להסמיך אותך להביא את רשימת החברים?
שולי מועלם-רפאלי: הוא מביא בשמו.
מכלוף מיקי זוהר: אז תביאו את רשימת החברים.
<גור בליי: אבל צריך לתאם איתו ישירות.
מכלוף מיקי זוהר: בחצי השעה הקרובה, בינתיים שאנחנו דנים, אני רוצה להביא את השמות.
מכלוף מיקי זוהר: חבל על הזמן.
מכלוף מיקי זוהר: אתם רוצים לעשות חוק או אתם רוצים שהחוק הזה יישאר באוויר?
מכלוף מיקי זוהר: תביאו שמות.
מכלוף מיקי זוהר: יש פה את שאשא ביטון, היא תביא שמות.
שולי מועלם-רפאלי: מיקי, הנוהל שתמיד נהגנו פה זה שמכריזים על ועדה משותפת.
<ארבל אסטרחן: השמות צריכים להיות בוועדת הכנסת.
מכלוף מיקי זוהר: זו הסיבה שאני רוצה לעשות עכשיו.
מכלוף מיקי זוהר: אנא מכם דברו איתו.
<גור בליי: הוא פשוט מנהל עכשיו ישיבה.
מכלוף מיקי זוהר: שולי, תקפצי אליו, תביאי שמות.
יפעת שאשא ביטון: בואו נקבע שנגיש את הרשימות תוך יום.
מכלוף מיקי זוהר: זה עוד פעם דיון בוועדת הכנסת.
מכלוף מיקי זוהר: אני רוצה שכבר יתחילו לדון בחוק הזה.
מכלוף מיקי זוהר: אני מחכה בינתיים עם ההצבעה על העניין עד שתביאו לי שמות.
מכלוף מיקי זוהר: הצעת חוק-יסוד: הממשלה (תיקון מ' 5) (סמכויות לעניין פתיחה במלחמה או נקיטת פעולה צבאית משמעותית).
יואל חסון: סוף סוף הוועדה רלוונטית, פתיחה במלחמה.
יואל חסון: סוף סוף רלוונטיות בוועדה.
שולי מועלם-רפאלי: למה אתה צריך עכשיו את השמות של חברי הוועדה?
שולי מועלם-רפאלי: אתה לא צריך להצביע עליהם בוועדת הכנסת.
מכלוף מיקי זוהר: צריך.
<אתי בן יוסף: כדי להודיע במליאה.
<אתי בן יוסף: להצביע פה, ולהודיע במליאה.
מכלוף מיקי זוהר: צריך להצביע גם בוועדה הכנסת.
מכלוף מיקי זוהר: הנה השמות של שתי הוועדות, אתם יכולים להתעסק עם זה בינתיים.
מכלוף מיקי זוהר: יפעת, תסמני לי בקשה שמות מהוועדה שנראים לך.
יואל חסון: אנחנו רוצים לדעת על איזו ועדה מדובר.
מכלוף מיקי זוהר: ועדה משותפת.
יואב בן צור: זכויות הילד וחוקה.
יפעת שאשא ביטון: כמה חברים אני שמה?
מכלוף מיקי זוהר: 5 ו-4?
יפעת שאשא ביטון: לא, שיהיה שווה.
מכלוף מיקי זוהר: 5 ו-5.
מכלוף מיקי זוהר: את רשאית להביא שניים מהאופוזיציה ושלושה מהקואליציה.
איילת נחמיאס ורבין: מה זה, זה על הפיקוח על המעונות?
איילת נחמיאס ורבין: זה על ייצוג קטין?
מכלוף מיקי זוהר: לגבי הצעת חוק יסוד: הממשלה (תיקון מס' 5) (סמכויות לעניין פתיחה במלחמה או נקיטת פעולה צבאית משמעותית), אלו שתי הצעות חוק שהממשלה הביאה.
מכלוף מיקי זוהר: אנחנו רוצים לעשות שם ועדה משותפת.
מכלוף מיקי זוהר: בעניין הזה הוויכוח כרגע הוא - -
יואב בן צור: ועדה משותפת של מי?
מכלוף מיקי זוהר: של חוץ וביטחון ושל חוקה.
יואב בן צור: זה לא בסמכות של חוץ וביטחון?
מכלוף מיקי זוהר: זהו.
מכלוף מיקי זוהר: היועצת המשפטית תאמר כמה דברים.
<ארבל אסטרחן: מדובר בחוק יסוד ובחוק רגיל שמשלים.
<ארבל אסטרחן: חוק היסוד שייך לוועדת החוקה, החוק המשלים, הרגיל, שייך לוועדת החוץ והביטחון.
<ארבל אסטרחן: מאחר ויש היגיון בכך ששני החוקים יידונו ביחד, שהנוסח של החוק המשלים יידון עם הנוסח של חוק היסוד, צריך שתהיה ועדה משותפת, אבל - -
מכלוף מיקי זוהר: לעניות דעתי, בצורה מאוד מאוד ברורה והכי אובייקטיבית שיש, המהות של החוק היא עניין של חוץ וביטחון.
מכלוף מיקי זוהר: העיקרון של החוק הוא חוק יסוד.
מכלוף מיקי זוהר: המהות היא זו שתקבע מי יושב-ראש הוועדה.
מכלוף מיקי זוהר: חשוב שמהות החוק תקודם במסגרת הליך החקיקה, כשזה ייקבע על ידי יושב-ראש הוועדה שצריך גם לטפל במהות.
מכלוף מיקי זוהר: העיקרון, שהוא עיקרון חוקתי, כן צריך להביא חלק מחברי ועדת חוקה לתוך הוועדה הזאת, כך אני סבור, אבל מאחר ומהות החוק היא עניין ביטחוני וכדומה, אני חושב שיושב-ראש הוועדה צריך להיות דווקא יושב-ראש ועדת החוץ והביטחון.
<גור בליי: עם כל הכבוד, אדוני, אחת מהשאלות שעולות גם בחוק היסוד היא שאלה חוקתית עקרונית שלא קשורה רק לנושא של מלחמה, היא קשורה להאצלת סמכויות ממליאת הממשלה לוועדות של הממשלה.
<גור בליי: זו שאלה שיש לה השלכות יותר רחבות.
מכלוף מיקי זוהר: אני חושב שבדפי ההיסטוריה של הכנסת לא היו רוצים שיו"ר ועדת חוקה היה קובע מתי פותחים במלחמה, מתי נוקטים בפעולות צבאיות משמעותיות.
<ארבל אסטרחן: החוק לא קובע את זה, החוק מסמיך.
מכלוף מיקי זוהר: לא משנה.
מכלוף מיקי זוהר: ההחלטה שלו תכריע את אופן קבלת ההחלטות.
מכלוף מיקי זוהר: בעיני, אמיתי, אובייקטיבי, זה לא סביר.
מכלוף מיקי זוהר: אין ספק שוועדת חוקה חייבת לקחת חלק בתהליך הזה כי מדובר בחוק יסוד, אבל את המהות צריך להוביל יושב-ראש ועדה שמגיע מהרקע הזה, והרקע הזה הוא רקע ביטחוני כיושב-ראש ועדת חוץ וביטחון, עם כל הידע ועם כל האינפורמציה שיש בידיו.
<גור בליי: אז החלוקה שאנחנו חשבנו עליה בהקשר הזה היא באמת בין חוק היסוד, שהוא קובע את העיקרון, לחוק הרגיל, חוק הממשלה המשלים, שהוא קובע את התנאים שבאים מהגזרה הביטחונית.
יואב בן צור: אז איפה הבעיה?
יואל חסון: אתה רוצה שוועדת החוקה תוביל את החוק הזה?
<גור בליי: של חוק היסוד, לכן מדובר בוועדה משותפת.
מכלוף מיקי זוהר: לא, אני לא מקבל את עמדתך.
יואל חסון: ראש הוועדה המשותפת צריך להיות יושב-ראש ועדת חוץ וביטחון, אין ספק בכך.
מכלוף מיקי זוהר: כולם מסכימים.
מכלוף מיקי זוהר: יש תמימות דעים בקרב חברי הוועדה, גם מהאופוזיציה אגב.
<מירי פרנקל-שור: רק למען ההגינות, אדוני היושב-ראש, בדיונים שהיו בין יו"ר ועדת חוקה ליו"ר ועדת חוץ והביטחון עם היועצים המשפטים, גור של חוקה ואיתי, עמדתו של יו"ר ועדת חוץ וביטחון הייתה שתוקם ועדה משותפת, שחוק היסוד יהיה בראשות חוקה, ולעמדתו של יו"ר ועדת חוץ וביטחון - -
מכלוף מיקי זוהר: יואיל בטובו יושב ראש ועדת חוץ וביטחון להעביר את העניינים החוקתיים לדיונו של חבר הכנסת ניסן סלומיאנסקי.
<מירי פרנקל-שור: אני רק אומרת שזו הייתה ההבנה.
<מירי פרנקל-שור: לעניין חוק הממשלה, שהוועדה המשותפת תהיה בראשות יו"ר ועדת חוץ וביטחון.
<מירי פרנקל-שור: זו עמדתו של יו"ר הוועדה.
שולי מועלם-רפאלי: אדוני, לפני זמן קצר ממש עסקנו בחוק שעסק בניצולי שואה.
שולי מועלם-רפאלי: זה היה שילוב של ועדת חוקה וכספים.
שולי מועלם-רפאלי: בחוקה דנו בחלק של החוקה.
שולי מועלם-רפאלי: כשהגענו לחלק של הכספים - -
<מירי פרנקל-שור: אבל פה אנחנו רוצים לחדד.
<גור בליי: זה בדיוק מה שהצענו.
רוברט אילטוב: יחד עם זה שיש הסכמות כאלו ואחרות בין יושבי ראש הוועדה, אני חושב שוועדת הכנסת מחויבת להחליט איך שהיא חושבת לנכון.
רוברט אילטוב: אני חושב שהוועדה היא ראויה ונכונה.
רוברט אילטוב: אם דיון כזה או אחר יחליט יושב ראש ועדת חוץ וביטחון להעביר לדיונו של יושב-ראש ועדת החוקה, הוא ייתן לו, אבל מי שיוביל את זה - -
מכלוף מיקי זוהר: אני מקבל לחלוטין.
מכלוף מיקי זוהר: אני חושב שאפשר גם לסמוך על יושב-ראש ועדת החוץ והביטחון, אבי דיכטר, על שיקול דעתו שמה שקשור לעניינים חוקתיים יהיה דווקא תחת ניהולו ושרביטו של יושב-ראש ועדת חוקה, שהוא ייתן לו לקיים את הדיון וימנה אותו.
יואל חסון: יש, לדעתי, קצת עיוות בדיון הזה.
יואל חסון: זה לא עניין אישי של מי עומד או לא עומד בראש ועדה.
יואל חסון: ועדת החוקה היא לא היושב-ראש שלה, היא ועדת החוקה.
יואל חסון: ועדת חוץ וביטחון היא ועדת חוץ וביטחון, היא לא היו"ר שלה.
יואל חסון: היו"ר שלה הוא חבר החברים כמו ששר השרים הוא ראש הממשלה.
יואל חסון: לא קשור בכלל מי ראש הוועדה.
יואל חסון: יש בתוך הוועדה המשותפת הרכב של ועדה החוקה, יש הרכב של חוץ וביטחון?
יואל חסון: בתוך זה יש את כל הידע הנדרש לטובת החוק הזה.
יואל חסון: למה עכשיו זה ינהל את זה וזה ינהל את זה?
יואל חסון: יש ועדה משותפת, היא תנהל את כל החוק.
<מירי פרנקל-שור: השאלה מי יעמוד בראש הוועדה.
יואל חסון: אמרתי, יעמוד אבי דיכטר כראש הוועדה.
יואל חסון: ירצה בדיונים מסוימים שיוביל את זה היושב-ראש, עוד פעם, לא כיושב-ראש אלא כחבר - -?
מכלוף מיקי זוהר: זה מה שיהיה.
מכלוף מיקי זוהר: כאילו שמעת גם אותי.
יואב בן צור: לא כאילו, הוא שמע.
מכלוף מיקי זוהר: שמעת אותי.
מכלוף מיקי זוהר: רוברט אמר את זה.
מכלוף מיקי זוהר: אמרתי בדיוק את הדבר, וגם אתה, לכן יש תמימות דעים.
מכלוף מיקי זוהר: ההחלטה היא שהחוק הזה יעבור לוועדה משותפת - יעמוד בראשה יו"ר ועדת חוץ וביטחון - יחד עם ועדת חוקה.
מכלוף מיקי זוהר: אני אביא את ההרכב.
<מירי פרנקל-שור: יש הרכב .
<מירי פרנקל-שור: נמסר לכם הרכב.
מכלוף מיקי זוהר: יש לנו פה הרכבים, הם נמסרו על ידי ראשי הוועדות.
מכלוף מיקי זוהר: להלן רשימת החברים.
מכלוף מיקי זוהר: מטעם ועדת חוקה: חבר הכנסת ניסן סלומיאנסקי, חבר הכנסת בני בגין, חברת הכנסת טלי פלוסקוב, חבר הכנסת אורי מקלב, חבר הכנסת יוסף ג'בארין, חברת הכנסת יעל גרמן, חברת הכנסת מיכל רוזין.
מכלוף מיקי זוהר: מטעם ועדת חוץ וביטחון: חבר הכנסת אבי דיכטר, שיכהן גם כיושב-ראש, חברת הכנסת ענת ברקו, חבר הכנסת רוברט אילטוב, חבר הכנסת יואב בן-צור, חבר הכנסת עמיר פרץ, חבר הכנסת עומר בר לב, חבר הכנסת עופר שלח.
<ארבל אסטרחן: רק צריך לומר שזה הגיע עכשיו בהפתעה.
<ארבל אסטרחן: הוועדה לא בדקה שבאמת אכן כולם חברים קבועים, לא בדקה מבחינת יחס קואליציה-אופוזיציה.
מכלוף מיקי זוהר: אוקי, אחרי בדיקה, כפוף לבדיקה.
מכלוף מיקי זוהר: מי בעד הקמת הוועדה המשותפת כפי שהצגתי בפני החברים?
מכלוף מיקי זוהר: ההחלטה התקבלה.
שולי מועלם-רפאלי: בכפוף לבדיקה של חברים.
<גור בליי: עוד דבר שאולי כדאי גם להבהיר כי זה היה חלק ממה שדובר בינינו, זה שבדומה למה שנעשה בחוק של הטבות לניצולי שואה שבהיבטים החוקתיים הישיבה נוהלה על ידי יו"ר ועדת חוקה.
מכלוף מיקי זוהר: העניין הזה יהיה לשיקול דעתו של יושב-ראש הוועדה, אבי דיכטר.
מכלוף מיקי זוהר: אנחנו קוראים לו מפה לבחון את העניין.
מכלוף מיקי זוהר: הוא יבחן את העניין.
מכלוף מיקי זוהר: הוא סוברני חד משמעית.
מכלוף מיקי זוהר: הצעת חוק הממשלה (אצילת סמכות לוועדת השרים לענייני ביטחון לאומי).
מכלוף מיקי זוהר: ההצבעה הקודמת הייתה עבור שני הסעיפים.
מכלוף מיקי זוהר: הצעת החוק הפיקוח על מעונות יום לפעוטות, של חברת הכנסת יפעת שאשא ביטון וחבר הכנסת יעקב מרגי.
מכלוף מיקי זוהר: למיטב הבנתי, יושב-ראש ועדת העבודה והרווחה ויתר על החוק.
מכלוף מיקי זוהר: מי שנותר כרגע זה הוועדה המיוחדת לזכויות הילד וועדת החינוך והתרבות.
מכלוף מיקי זוהר: חבר הכנסת מרגי לא כאן, אני לא באמת יכול לשמוע אותו.
יפעת שאשא ביטון: חבר הכנסת מרגי בסדר גמור עם זה שזה יהיה בוועדה לזכויות הילד.
מכלוף מיקי זוהר: היועצת המשפטית מקבלת את עמדת המציעה?
יפעת שאשא ביטון: כן, כי זה גם לא שייך - -
מכלוף מיקי זוהר: ולכן אנחנו נצביע על להעביר את החוק לוועדה המיוחדת לזכויות הילד.
מכלוף מיקי זוהר: מי בעד, מי נגד, מי נמנע?
יואב בן צור: אני רוצה להגיד הסתייגות.
יואב בן צור: צריך לדבר עם חבר הכנסת מרגי, לראות שאכן זה בהסכמתו.
מכלוף מיקי זוהר: אני אגיד לך, קודם כל כמובן שכן, אבל הוא היה צריך להגיע, לפחות להגיד את זה.
יפעת שאשא ביטון: הוא נמצא בדיון.
יפעת שאשא ביטון: מעונות היום כרגע חונים במשרד העבודה והרווחה, כל הנושא של המעונות.
מכלוף מיקי זוהר: זאת גם הצעת חוק שלו.
מכלוף מיקי זוהר: גם נאמר לי שזה בהסכמה.
שולי מועלם-רפאלי: באופן רגיל זה היה הולך לעבודה והרווחה, אבל סוכם שההצעה של חברת הכנסת קארין אלהרר עברה - -
יפעת שאשא ביטון: נכון, גם של קארין אלהרר עברה אלינו.
יפעת שאשא ביטון: גם חבר הכנסת מרגי מתואם איתי.
מכלוף מיקי זוהר: הצעת חוק לתיקון רכב מנועי (מרכיב ההעמסה בתעריף הביטוח), התשע"ז-2017, של חבר הכנסת מיקי זוהר, עבדכם הנאמן, וקבוצת חברי כנסת.
מכלוף מיקי זוהר: זה הצעת חוק לגבי ביטוח רכב דו-גלגלי.
מכלוף מיקי זוהר: אני מציע להעביר את הצעת החוק הזאת לוועדת הרפורמות.
יואב בן צור: לא לכלכלה?
שולי מועלם-רפאלי: אז תסביר.
מכלוף מיקי זוהר: איתן כבל הוא חבר כנסת מוכשר, אך עבודתו מרובה.
מכלוף מיקי זוהר: יש עומס גדול על ועדת הכלכלה.
מכלוף מיקי זוהר: אנחנו צריכים לייצר עבודה גם בוועדות אחרות - כמו ועדת הרפורמות שהוקמה כדי לקיים רפורמות כאלו ואחרות - לכן אני מבקש להעביר את הצעת החוק הזאת לוועדת הרפורמות, מתוך רצון שהחוק הזה יקודם מהר.
מכלוף מיקי זוהר: צריכים לזכור שבגין החוק הזה תלוי ועומד בג"ץ שכרגע ממתין לראות את התקדמות החקיקה.
מכלוף מיקי זוהר: סדר העדיפויות של החוק הזה חייב להיות מהיר ויעיל, על מנת שבג"ץ לא חלילה יכריע כנגד המטרות המרכזיות של מדינת ישראל ואזרחיה.
מכלוף מיקי זוהר: במקרה הזה בג"ץ קצת כבול מבחינה משפטית כי יש חקיקה שהיא בעייתית.
מכלוף מיקי זוהר: אנחנו רוצים לפתור את זה, מה שנקרא לשחרר את הפלונטר או את הסתימה, לכן אנחנו מבקשים להעביר את זה לוועדת הרפורמות.
מכלוף מיקי זוהר: יואיל בטובו מרכז האופוזיציה לומר מספר דברים.
יואל חסון: אדוני היושב-ראש, קודם כל אני חייב לומר שהנאום שלך נגע לליבי.
מכלוף מיקי זוהר: אבל?
יואל חסון: לא, אין אבל.
יואל חסון: אפילו שכנעת אותי שיש לך רצון אמיתי לקדם את זה ולשחרר, כפי שאמרת, את הסתימה.
יואל חסון: אני אומר לך מניסיון, בוועדת הרפורמות הסתימה לא תשתחרר.
יואל חסון: אתה רוצה שזה ישתחרר?
יואל חסון: שים את זה בוועדת כלכלה, זה ישתחרר לך כל כך חזק, שהציבור פשוט ינהר אליך בתודה, בבקשה, ועדנה גדולה תבוא עליך.
יואל חסון: בוועדת הרפורמות זה לא יקרה.
יואל חסון: אנחנו מתנגדים שזה יעבור לוועדת הרפורמות.
יואל חסון: ועדת הרפורמות לא מקדמת שום דבר, היא תוקעת חוקים, כמו את החוק שלי וחוקים אחרים.
מכלוף מיקי זוהר: איזה חוק היא תוקעת לך?
יואל חסון: חוק חברתי חשוב מאוד, הציבור גם ישמע עליו בימים הקרובים.
יואל חסון: חוק למען משפחות עם תאומים, אבל לא ניכנס לזה כרגע.
יואל חסון: ועדת הרפורמות, היושבת ראש בראשה ומי שבסביבתה, לא מעוניינת לעזור למשפחות האלו.
יואל חסון: הציבור גם ישמע את זה בקרוב.
יואל חסון: ועדת הרפורמות לא מקדמת, היא לא תשחרר את הסתימה, לכן אני מתנגד לזה.
מכלוף מיקי זוהר: יש מישהו שרוצה לומר משהו נוסף לפני שעוברים להצבעה?
יואל חסון: איילת תומכת בי.
איילת נחמיאס ורבין: אני חושבת שצריך את יו"ר ועדת כלכלה.
מכלוף מיקי זוהר: מי בעד להעביר את החוק לוועדת הרפורמות, ירים את ידו?
מכלוף מיקי זוהר: בעד – 4
מכלוף מיקי זוהר: הרביזיה תידון בשעה 11:30.
מכלוף מיקי זוהר: הצעת חוק זכויות הסטודנט, של מיודענו חבר הכנסת אורן חזן.
מכלוף מיקי זוהר: האמת היא ששמעתי את ההתבטאות של חברי חבר הכנסת חזן ברדיו אל מול יושב-ראש ועדת האתיקה, יצחק וקנין.
מכלוף מיקי זוהר: אני מתנצל בשמו על דברים לא טובים ולא נכונים שהוא אמר שם.
מכלוף מיקי זוהר: הם גם לא ראויים להיאמר, וחבל שכך.
מכלוף מיקי זוהר: אני מניח שהוא כועס על העונש הכבד שהוא ספג, אבל אני חושב שהוא לא היה צריך לומר את הדברים שהוא אמר ליושב-ראש ועדת האתיקה ולאחרים.
מכלוף מיקי זוהר: אני חושב שיושב-ראש ועדת האתיקה במקרה הזה - -
יואב בן צור: אתה מתנצל בשמו כי הוא ביקש ממך להתנצל?
מכלוף מיקי זוהר: אני כחבר סיעתו - -
יואב בן צור: אתה מרגיש חובה.
מכלוף מיקי זוהר: בכל זאת נבחרנו על ידי אותו קהל בוחרים, אז יש לנו גם גורל משותף.
יואל חסון: אותו קהל אתה חושב?
מכלוף מיקי זוהר: לא, כך אני רואה את הדברים.
מכלוף מיקי זוהר: חברים, אמרתי לכם, אני לא פוליטקלי קורקט.
יואל חסון: מיקי, אותו קהל אתה חושב?
מכלוף מיקי זוהר: מיליון איש בחרו בי ובו, מה לעשות.
יואל חסון: התכוונתי בפריימריז.
יואל חסון: מיליון איש לא בחרו בך, אל תטעה.
מכלוף מיקי זוהר: בביבי אתה אומר.
יואל חסון: הם בחרו במפלגת הליכוד.
יואל חסון: פתק של רשימת הליכוד.
מכלוף מיקי זוהר: חברים, בואו אני אסביר את זה.
מכלוף מיקי זוהר: אצלנו בליכוד, וזה אולי במפלגת "העבודה" וגם ב"כולנו" יאמצו את זה בעתיד – אגב, ב"בית היהודי" כן מאמצים את זה – יש דבר כזה שנקרא רעות הדדית.
מכלוף מיקי זוהר: אנחנו לא פוגעים בחברים למפלגה, לא תוקעים סכינים בגב, זה לא עובד ככה אצלנו.
מכלוף מיקי זוהר: גם ב"בית היהודי", אגב, לא עושים את זה.
שולי מועלם-רפאלי: אז טוב שאתה מתנצל בשמו.
מכלוף מיקי זוהר: אז התנצלתי בשמו.
שולי מועלם-רפאלי: כי הוא אמר דברים איומים כלפי יושב-ראש הכנסת.
מכלוף מיקי זוהר: נכון, התנצלתי בשמו.
שולי מועלם-רפאלי: הוא אמר שהוא סטאלין קטן, שלא בטוח שהוא אסיר ציון.
שולי מועלם-רפאלי: לא ידענו איפה לקבור את עצמנו.
מכלוף מיקי זוהר: בשביל זה אני מבקש להתנצל בשמו.
מכלוף מיקי זוהר: אני חושב שזה דבר חשוב.
יואל חסון: הוא ביקש ממך להתנצל בשמו?
מכלוף מיקי זוהר: אני עושה את זה על דעתי.
מכלוף מיקי זוהר: אני מבקש.
מכלוף מיקי זוהר: זאת זכותי.
מכלוף מיקי זוהר: אני מדבר בשמי.
רחל עזריה: כחברת ועדת האתיקה אני רוצה לומר שבעיני מיקי זוהר עושה עכשיו מעשה אצילי.
רחל עזריה: אתה לוקח אחריות על דברים שאתה לא חייב לקחת אחריות עליהם, זה מאוד מרשים.
מכלוף מיקי זוהר: אני רוצה לומר לכם שאני מכבד את החלטת יושב-ראש הוועדה וחברי ועדת האתיקה לעשות סוף לקרקס הזה שיש בכנסת בחודשים או בשנים האחרונות.
רחל עזריה: חודשים.
מכלוף מיקי זוהר: אנשים קצת איבדו את הרסן.